tartuNLP/wikipedia-smugri-20251201 huggingface dataset:
Pärnu muhamedi kalmistu

Pärnu muhamedi kalmistu on endine kalmistu Pärnus, tänapäevase jaotuse järgi Mai linnaosas. 
Muhamedi kalmistu on Pärnu Alevi kalmistu osa, kuid tänapäeval pole sellest füüsiliselt eraldatud. Muhamedi kalmistuala säilinud osa pindala on umbes 0,0125 hektarit. 
Muhamedi kalmistuala eraldi ei ole kultuurimälestisena muinsuskaitse all, kuid kuulub kultuurimälestise nr 8331 "Pärnu Alevi kalmistu" koosseisu.
Ajalugu.
Uus luteri kalmistu rajati Pärnu eeslinna 1773. aastal. See jagati hiljem saksa Niguliste koguduse loodeosaks ja eesti Eliisabeti koguduse kaguosaks. 19. sajandil otsustati Niguliste kalmistuosa senikasutamata loodenurka rajada eraldi juutide ja muhameedlaste matmispaigad ning 1860. aasta paiku kujundati siinne juudi ja muhamedi kalmistu.
Eduard Rajari on avaldanud arvamust, et "Kui Alevi kalmistu 1773. aastal rajati, jagati selle ala kahe luteri koguduse, saksa Nikolai ja eesti Eliisabeti koguduse vahel. [---] Peale selle liideti kalmistu piirialale Pärnu juudi ja moslemi koguduse surnuaed. [---] "Siin asuski Pärnu väikesearvulise moslemi koguduse surnuaed" [---] See väike ala oli piiratud vanasti kolme–nelja meetri kõrguse plankaiaga, millele oli okastraat ümber veetud, ja plangud roojaga määritud, et uskmatu pilk ega – hoidku jumal! – jalg seda matmispaika rüvetama ei pääseks".
Sarnaselt teiste juudi ja muhamedi kalmistute rajamisega Eestis pole siiski tõenäoline, et neid Pärnus rajati juba 1770. aastatel – pigem ikka 1860. aastatel. Ka pole ühtegi teist muhamedi kalmistut Eestis eraldatud kõrge plankaiaga, määritud planku kokku roojaga ega ole sinna veetud ka okastraati – viimast hakati Euroopas kasutama alles 20. sajandi algul ja esialgu ainult sõjalisel otstarbel.
Arvatavasti likvideeriti muhamedi kalmistu kolmanda Nõukogude aja algupoole, sest hiljem rajati muhamedi kalmistu kohale välikäimla.
Merck-Saint-Liévin

Merck-Saint-Liévin on vald Põhja-Prantsusmaal Pas-de-Calais' departemangus.
Merck-Saint-Liévin asub umbes 16 km Saint-Omerist edelas, tee D225 ääres. Aa jõgi voolab läbi küla.
Toponüüm.
Ilmselt viitab nimi pühale Livinusele Gentist (suri märtrina 657. või 663. aastal), Iiri piiskopile, kes evangeliseeris Flandriat ja Brabanti ning keda austatakse Põhja-Prantsusmaal kõrgelt.
Transport.
"Chemin de fer Anvin - Calais" avas Merck-Saint-Lièvini raudteejaama 1881. aastal. Raudtee suleti 1955. aastal.
Quiestède

Quiestède on vald Põhja-Prantsusmaal Pas-de-Calais' departemangus.
Quiestède asub u. 9 km Saint-Omerist lõunas, teede D201 ja D195 ristumiskoha ümbruses.
Rotorua

Rotorua on linn Uus-Meremaa Põhjasaarel Bay of Plenty piirkonnas. 
See asub Rotorua järve lõunakaldal, mis on andnud linnale nime. Rotorua on Rotorua Lakesi ringkonna halduskeskus, mis hõlmab Rotoruad ja mitmeid teisi lähedalasuvaid linnu. Linna elanike arv on hinnanguliselt 58 800, mis teeb sellest riigi suuruselt 13. linna ja Tauranga järel Bay of Plenty piirkonna suuruselt teise linna.
Rotorua on nii sise- kui ka välisturistide seas populaarne sihtkoht ning turism on linna suurim tööstusharu. See on tuntud oma geotermilise tegevuse ja maoori kultuuriturismi poolest ning seal on geisrid – eelkõige Whakarewarewas asuv Pōhutu geiser – ja kuumad mudabasseinid. Piirkonna termiline aktiivsus pärineb Rotorua kaldeerast, kus linn asub.
Mihhail Nesterov

Mihhail Vassiljevitš Nesterov (vene keeles Михаил Васильевич Нестеров; 31. mai (vkj. 19. mai) 1862 Ufa, Orenburgi kubermang (tänapäeval Baškortostan) – 18. oktoober 1942 Moskva) oli vene maalikunstnik.
Elulugu.
Mihhail Nesterov oli pärit kaupmehe perekonnast. 1874. aastal sügisel astus ta Moskvas K. P. Voskressenski reaalkooli. Kooli juhataja nõuandel asus Nesterov 1877. aastal õppima Moskva Maali-, Raid- ja Ehituskunstikoolis, kus ta õpetajateks olid Illarion Prjanišnikov, Pavel Sorokin ja Vassili Perov. Alates 1879. aastast osales ta õpilastööde näitustel. 1881. aastal kolis ta Peterburi ja asus õppima Peterburi Kunstide Akadeemiasse Pavel Tšistjakovi kursusele. Kuid Nesterov pettus Kunstide Akadeemias ja pöördus 1882. aastal tagasi Moskvasse, kus asus jälle õppima Moskva Maali-, Raid- ja Ehituskunstikoolis. Alates 1884. aasast maalis ta žanrimaale ajaloolistel teemadel. 1885. aastal abiellus ta Maria Martõnovskajaga. 1886. aastal sündis neil tütar Olga, kuid Maria Martõnovskaja suri. 1889. aastal külastas Nesterov esmakordselt Austriat, Saksamaad, Itaaliat ja Prantsusmaad. Alates 1889. aastast osles ta peredvižnikute liikumises, ühingu liikmeks astus 1896. aastal. 1890. aastal kutsuti Nesrerov maalima Kiievi Püha Vladimiri katedraali seinamaalinguid.
1898. aastal valiti Nesterov Keiserliku Kunstide Akadeemia akadeemikuks. Aastatel 1899–1901 osales ta ühenduse Mir Iskusstva tegevuses.
1918. aastal sõitis Nesterov koos teise naise Jekaterina ja poja ning tütrega Armaviri. Tagasi Moskvasse pöördusid nad 1921. aastal.
1938. aastal Mihhail Nesrerov arreteeriti ja ta viibis kaks nädalat Butõrka vanglas. Kuid ta vabastati vahi alt.
1941. aastal sai Mihhail Nesterov esimese järgu Stalini preemia maali "Ivan Pavlovi portree" eest.
Looming.
Loometee algul maalis Nesterov põhiliselt olustiku- ja žanrimaale. Hiljem lisandus ta loomingusse ajaloo teema. Alates 1880. aastate lõpust olid ta loomingus olulisel kohal usu ja müstikaga seotud teemad.
Ta säilitas sideme realismiga, kuid lähenes samal ajal sümbolismile.
Villemson

Villemson on eesti perekonnanimi.
2024. aasta 1. jaanuari seisuga oli Eestis perekonnanimi Villemson 278 inimesel (122 mehel ja 156 naisel). Perekonnanimede levikult on Villemson meeste seas 617. kohal ja naiste seas 486. kohal. Nimi on levinuim Valga maakonnas, kus neid on maakonna 10 000 elaniku kohta 9,80.
Õis (perekonnanimi)

Õis on eesti perekonnanimi.
2024. aasta 1. jaanuari seisuga on Eestis perekonnanimi Õis 218 inimesel: 108 mehel ja 110 naisel. Perekonnanimede levikult on Õis meeste puhul 739. ja naiste puhul 820. kohal. Perekonnanimi Õis on levinuim Lääne-Viru maakonnas, kus neid on maakonna 10 000 elaniku kohta 6,51.
Kvantalgoritm

Kvantalgoritm (tuntud ka kui kvantarvutusalgoritm) on algoritm, mis töötab realistlikul kvantarvutuse mudelil, kõige sagedamini kasutatav mudel on arvutamise kvantahela mudel.
Männart

Männart on eesti perekonnanimi.
Perekonnanimi Männart (Männard) esines esimest korda Lõuna-Harjumaal Rapla kihelkonnas, kus perekonnanimed anti maarahvale nagu ka mujal Eestimaal 19. sajandi alguses. 1835. aasta perekonnanimede loendis kannavad perekonnanime Männard neli peret Alu mõisavalla Aranküla külas (elavad Männiko, Sarrapiko, Radiko Jaani ja Maggasi taludes) ja üks pere Rapla kirikumõisa Rapla küla Soena talus. Perekonnanimi Männard esineb hilisemate ümberkirjutuste käigus ka kujul Mannard, Männart, Mennart, Menart, Menert ja Mannart.
2024. aasta 1. jaanuari seisuga on perekonnanimi Männart alla viiel mehel ja viiel naisel. Perekonnanimede levikult on Männart meeste puhul 32369. ja naiste puhul 23853. kohal.
Moutohora saar

Moutohora saar (varem tuntud kui Vaalasaar) (maoori: "Moutohorā") on väike asustamata saar, mis asub Uus-Meremaa Põhjasaare Plenty lahe ranniku lähedal, umbes 9 kilomeetrit Whakatāne linnast põhja pool. 
1,43 ruutkilomeetri suurune saar on vulkaani jäänuk, mis on erodeerunud ja jätnud kaks tippu. 
Moutohora on endiselt vulkaaniliselt aktiivne, ja saarel on kuumaveeallikaid. Saar on looduskaitse all ning selle külastamiseks tuleb eelnevalt taotleda luba.
Tauranga

Tauranga on rannikulinn Uus-Meremaal Bay of Plenty piirkonnas.
See on rahvaarvult Uus-Meremaa viies linn ning piirkonna suurim linn.
Linn asub Plenty lahe loodenurgas Tauranga sadama kaguservas.
13. sajandi lõpus saabusid piirkonda elama maoorid ning 19. sajandi alguses koloniseerisid piirkonna eurooplased. Asula sai linnaks 1963. aastal.
Kimbumeetod

Kimbumeetod (inglise "Bucket sort") on sorteerimisalgoritm, mis töötab, jaotades massiivi elemendid mitmesse kimpu (teatud ka kui ämbrisse). Iga kimp sorteeritakse seejärel eraldi, kas kasutades erinevat sorteerimisalgoritmi või rakendades kimbumeetodit rekursiivselt. See on jaotussordi, üldistus tuvipesa meetodist (Inglise "pigeonhole sort"), mis võimaldab jaotada mitu võtit ühte kimpu, ja on positsioonimeetodi (inglise "radix sort") sugulane, kus sorteerimine toimub kõige olulisemast numbrist vähem olulisemani. Kimbumeetodit saab rakendada võrdlustega ja seetõttu võib seda pidada ka võrdlussorteerimisalgoritmiks. Arvutuslik keerukus sõltub iga kimbu sorteerimiseks kasutatavast algoritmist, kimpude arvust ja sellest, kas sisend on ühtlaselt jaotatud.
Näide.
Kimbumeetod töötab järgmiselt:
1. Loo algselt tühjade “kimpude” massiiv.
2. Jaota: Käi läbi algne massiiv, pannes iga objekti oma kimpu.
3. Sorteeri iga mitte-tühi kimp.
4. Kogu: Käi järjest kimpe läbi ja pane kõik elemendid tagasi algsesse massiivi.
Roxana Mînzatu

Roxana Mînzatu (sündinud 1. aprillil 1980 Brașovis Rumeenias) on Rumeenia ja Euroopa Liidu poliitik. Ta on alates 1. detsembrist 2024 Euroopa Komisjoni sotsiaalõiguste, oskuste, kvaliteetsete töökohtade ja valmisoleku eest vastutav juhtiv asepresident von der Leyeni teises komisjonis.
Haridus ja varasem karjäär.
Roxana Mînzatu omandas bakalaureusekraadi politoloogias 2002. aastal Bukaresti ülikoolis ja magistrikraadi Euroopa integratsiooni alal 2005. aastal Dimitrie Cantemiri kristlikus ülikoolis. Aastatel 2004–2006 töötas ta Rumeenia Euroopa integratsiooni ministeeriumis. Hiljem töötas ta juhi ja konsultandina mitme projekti, eelkõige Euroopa Liidu rahastatud projekti juures. Tema tegevuste hulka kuulus ka mittetulundusliku ärikooli juhtimine.
Poliitiline karjäär.
Roxana Mînzatu on Rumeenia Sotsiaaldemokraatliku Partei (PSD) liige. Ta on olnud Brașovi rajooninõukogu liige (2004–2008, 2011–2012, 2016). 2015. aastal määrati ta Euroopa fondide ministeeriumi riigisekretäriks ning seejärel juhtis ta Riigihangete Agentuuri (ANAP).
2016. aastal valiti Mînzatu Rumeenia parlamenti, kus temast sai tööstuse ja teenuste komitee sekretär ning Euroopa asjade komisjoni liige. 2019. aasta juunis määrati ta Viorica Dăncilă valitsuse Euroopa fondide ministriks eesmärgiga kiirendada arengut sellistes võtmesektorites nagu vee- ja reoveeinfrastruktuur ning digitaliseerimine. Valitsus tagandati aga sama aasta oktoobris pärast umbusaldushääletust. Ta ei kandideerinud 2020. aasta riiklikel valimistel ja naasis äritegevuse juurde. 
Euroopa Parlamendi liige.
2024. aasta Euroopa Parlamendi valimiste tulemusel sai temast Euroopa Parlamendi liige.
Euroopa Komisjoni volinik.
Alates 17. septembrist 2024 oli ta Euroopa Komisjoni sotsiaalõiguste, oskuste, kvaliteetsete töökohtade ja valmisoleku eest vastutava juhtiva asepresidendi kandidaat von der Leyeni teises komisjonis. Tema kuulamine Euroopa Parlamendis toimus 12. novembril 2024. Von der Leyeni teine komisjon astus ametisse 1. detsembril 2024.
16 Psyche

16 Psyche on suur M-tüüpi asteroid, mille avastas Itaalia astronoom Annibale de Gasparis 17. märtsil 1852 ja mis sai nime Kreeka jumalanna Psyche järgi.
Eesliide "16" tähendab, et see oli avastamise järjekorras kuueteistkümnes väikeplaneet. See on M-tüüpi asteroididest suurim ja massiivseim ning üks tosinast kõige massiivsemast asteroidist. Psyche keskmine läbimõõt on ligikaudu 220 kilomeetrit. 
NASA saatis 2023. aastal asteroidi uurima samanimelise kosmoseaparaadi, mis saabub asteroidi juurde eeldatavalt 2029. aastal.
Racquinghem

Racquinghem on vald Põhja-Prantsusmaal Pas-de-Calais' departemangus.
Racquinghem asub u. 9 km Saint-Omerist kagus, tee N43 ääres, "Canal de Neufossé" kallastel, Nordi ja Pas-de-Calais' departemangude piiril.
Vald asub Helfaut' platoo idapiiri lähedal, mis on tähelepanuväärne geoloogiline ja ökoloogiline piirkond, mis ei ole piirkonnale tüüpiline, ja kus praegu asub Helfaut' looduskaitseala. Selle taimestik hõlmab nii kuiva kui ka niisket nõmme ja mõnda kaitsealust loomastikku, peamiselt kahepaikseid.
Ajalugu.
Piirkond oli asustatud juba enne Rooma aega, nagu näitavad vallas avastatud esemed. Nimi on tõenäoliselt tuletatud Rikiwulfinga-haimist, viidates viiking Rikiwulfi okupatsioonile aastal 880, kes asus elama ka Reclinghemi lähedale.
Linna ümber on peetud mitmesuguseid sõdu, sealhulgas sõda aastatel 1046–1056 Flandria krahvi Baudouin V "Vaga" ja Saksa-Rooma keisri Heinrich III vahel, millest üks lahing peeti Arques'i ja Aire-sur-la-Lysi vahel. Kunstlik piir loodi sel puhul "Neufe-Fosse" nimelise kaitsekanali kaevamisega, millest sai lõpuks "Canal de Neufossé".
Tiit Luman

Tiit Luman (sündinud 10. detsembril 1986 Tallinnas) on eesti automudelisportlane ja äritegelane.
Elulugu.
Ta lõpetas 2005. aastal Tallinna Reaalkooli, 2008. aastal Tallinna Tehnikaülikooli elektroenergeetika erialal bakalaureuse- ja 2010. aastal magistriõppe ning 2018. aastal ärirahanduse ja majandusarvestuse magistrantuuri.
Luman on harrastanud aastatel 1996–2003 laeva- ja 1999. aastast automodellismi, 1999–2006 oli tema juhendaja Rain Teder. Ta on võistelnud kiirusautomudelitel 5 cm3 klassis, võitnud MM-il 2004, 2019 ja 2022 hõbe- ning 2013 pronksmedali, tulnud 2004, 2010, 2017 ja 2024 Euroopa meistriks ning 2004 Euroopa karika võitjaks, saanud EM-il 2019, 2021–2023 hõbe- ning 2011–2014 ja 2018 pronksmedali, tulnud 2003–2024 13 korral automudelispordis ja 2001–2005 10 korral laevamudelispordis Eesti meistriks, püstitanud 2003 maailmarekordi (303,057 km/h), olnud 2003–2004 maailma edetabeli esimene.
Luman töötas aastatel 2008–2019 AS-i Harju Elekter Elektrotehnika müügiinseneri, -juhi ja -direktorina, oli 2020–2021 Interconnect Product Assembly AS-i äriarendusjuht, 2021–2022 AS-i Harju Elekter strateegiliste partnersuhete juht, on 2022. aastast kaubandusdirektor ja nõukogu liige ning 2024. aastast juhatuse liige müügi, turunduse ja tootejuhtimise valdkonnas.
Isiklikku.
Tema isa on mudellendur Tõnu Luman, onu on ettevõtja Toomas Luman.
Penttilamyces

Penttilamyces on puravikulaadsete seltsi kuuluv perekond seeni.
Pille Kose

Pille Kose (sündinud 8. augustil 1988 Tallinnas) on eesti lavastuskunstnik.
Elulugu.
Ta lõpetas 2007. aastal Tallinna Reaalkooli ja 2010. aastal stsenograafia erialal Eesti Kunstiakadeemia, õppis 2022–2024 Tallinna Polütehnikumis trükitehnoloogiat.
Kose töötas aastatel 2011–2021 VAT Teatris lavastusala juhina, hiljem on tegutsenud vabakutselisena. Ta on 2016. aastast Eesti Teatriliidu ja Eesti Lavastuskunstnike Liidu liige ning 2023. aastast Eesti Lavastuskunstnike Liidu aseesimees.
Isiklikku.
Tema ema on arhitekt Anne Kose.
Leedu talonas

Leedu talonas (leedu keeles "kupong"; mitmus talonai) oli Leedus esimestel taasiseseisvusaastatel (1991–1993) kasutusel olnud ajutine rahaühik. Talonas oli käibel ainult paberrahana.
5. augustil 1991 võttis Leedu peaminister Gediminas Vagnoriuse reformina inflatsiooni pidurdamiseks kasutusele talonased, mida maksti täiendavalt rublades makstavatele palkadele. Talonas toimis kui jaotuskupong - 20% palgast maksti talonastes (kuni 200 talonast). Et osta tooteid peale toidukaupade, tuli maksta sama hind rublades ja talonastes - näiteks 50 rubla maksva kauba eest tuli tasuda 50 rubla "ja" 50 talonast. Seda tehti selleks, et teistest NSVL liiduvabariikidest pärit välismaalased kaupu riigist välja ei veaks - üksnes rublade eest kaupu osta ei saanud.
See süsteem sattus suure kriitika alla, kuna see ei tegelenud defitsiidi põhjustega - pakkumise edendamise asemel see vaid piiras nõudlust. Lisaks vähendas see järsult nõudlust kallite kaupade (nt, kodumasinate) järele, sest ostmiseks vajaliku summa talonaste kogumiseks kulus palju aega. Seega tekkitas see tarneahelas kitsaskohti ja kahjustas veelgi niigi raskustes tootmist. Talonas ei suutnud ka vältida rubla hüperinflatsiooni, kuna polnud iseseisev valuuta, vaid lisavaluuta, mille kurss oli rubla suhtes fikseeritud. Kuigi süsteemiga prooviti innustada leedulasi 80% oma palkadest säästma, kogusid inimesed niimoodi vaid rublasid, mida neil polnud kuskil kulutada ja lõppkokkuvõttes viis vaid talonast mittenõudvate kaupade (toidukaupade ja musta turu kaupade) inflatsioonini.
Suvel 1992 hakkasid kõik lootma, et kohe vahetatakse talonas stabiilse rahaühiku - liti - vastu. Kuna Venemaa karmistas oma rahanduspoiitikat, oli Leedus suur puudus sularahast (mõnedele töötajatele ei makstud palka rahas, vaid kaupades). Lisaks olid juba Leedusse toodud välismaal toodetud liti rahatähed ja mündid. Kuid 1. mail 1992 otsustati talonas uuesti kasutusele võtta ajutise sõltumatu rahaühikuna rubla kõrval inflatsiooni pidurdamiseks, vahetuskursiga 10 rubla = 1 talonas. 1. oktoobril kaotas rubla Leedus kehtivuse. Liti kasutuselevõtu kuupäevi lükati korduvalt ilma kindla selgituseta edasi.
Talonase rahatähti nimetati peaminister Vagnoriuse järgi "Vagnorkės" või "Vagnoriukai", või "loomaaiapiletiteks", kuna nendel oli kujutatud mitmeid Leedu metsloomi. Väikesed ja madala kvaliteediga paberile trükitud rahatähed ei teeninud ära rahva usaldust ja neid ei julgetud kasutada, neile eelistati "kõva valuutat" (nt. USA dollar või Saksa mark). Samas täitis talonas oma eesmärgi: inflatsioon oli Venemaal palju suurem kui Leedus. 1992. aastal tõusis inflatsioon veelgi energiahindade tõusu tõttu, kuna Venemaa suurendas naftahindu maailmatasemele ja nõudis selle eest maksmist kõvas valuutas.
25. juunil 1993 võeti kasutusele Leedu litt, vahetuskursiga 1 litt = 100 talonast. Väärtusetud talonased töödeldi Grigiškėse paberivabrikus ümber tualettpaberiks.
Pärnu Kalakombinaat

Pärnu Kalakombinaat oli Eesti NSV kalatöötlemisettevõte Pärnus. Asutatud 1945. aastal.
Aastatel 1952–1955 ehitati endise Waldhofi tselluloosivabriku maa-alale külmhoone ja konservitehas.
1957. aastal ühendati kombinaadiga kõik Pärnu ja Pärnu rajooni kalatöötlemisega tegelevad tsehhid ning 1968. aastal Balti Kalalaevastiku Pärnu Baas ja Pärnu sadam. Alustati kahe väikesemõõdulise transpordilaeva ja rannapüügibrigaadidega ning kala töötlemine oli hooajaline – 90% kalast võeti vastu kevadpüügi kahe kuu jooksul; põhiline toodang oli soolaräim ja ainult vähesel määral suitsutati kala ning toodeti preserve.
1960. aastate lõpus oli Pärnu Kalakombinaat Baltikumi suuremaid kalatöötlemisettevõtteid. Töötajaid oli 1970. aastate alguses ligikaudu 2800 ja 1979. aastal 2600 (näiteks Tallinna Kalakombinaadis oli tollal alla tuhande töötaja).
1986. aastal muudeti kombinaadi alluvust ning püügi- ja transpordilaevastik, Pärnu sadam ja Pärnu rajoonis asuvad kalavastuvõtupunktid anti üle ühismajandile Pärnu Kalur.
Pärnu Kalakombinaadi direktor oli 1960.–1970. aastatel Hans Kaal.
Alpine

Alpine on Prantsuse sportautode tootja, mille peakorter asub Dieppe's.
Alpine asutas 1955. aastal Jean Redélé.
Alpine kuulub alates 1973. aastast Renault Groupile.
Valgeebemeline vöödik

Valgeebemeline vöödik ("Cortinarius hemitrichus") on šampinjonilaadsete seltsi vöödikuliste sugukonda kuuluv liik seeni.
Seen kasvab kaskede all.
Lõhnav lehtrik

Lõhnav lehtrik ("Clitocybe fragrans") on kandseente hulka kuuluv seeneliik.
Seen kasvab nii leht- kui okaspuudega, on levinud parkides.
Uus-Meremaa dollar

Uus-Meremaa dollar (maoori keeles "tāra o Aotearoa"; märk: $; kood: NZD) on Uus-Meremaa, Cooki saarte, Niue, Rossi alal, Tokelau ja Briti territooriumi Pitcairni saarte ametlik valuuta ja seaduslik maksevahend. Uus-Meremaal lühendatakse seda peaaegu alati dollarimärgiga ($). Lühendeid "$NZ" või "NZ$" kasutatakse (väljaspool Uus-Meremaad), kui on tarvis eristada seda teistest dollaritest.
Uus-Meremaa dollar võeti kasutusele 1967. aastal. See jaguneb 100 sendiks. Kokku on sellel viis münti ja viis pangatähte, millest väikseim on 10-sendine. Väiksemate nimiväärtuste tootmine on inflatsiooni ja tootmiskulude tõttu lõpetatud.
Uus-Meremaa dollarit kutsutakse mõnikord mitteametlikult "kiiviks" või "kiivi dollariks", kuna selle ühedollarilisel mündil on kujutatud lennuvõimetut lindu kiivit.
Harjakas klavuliina

Harjakas klavuliina ("Clavulina coralloides") on seeneliik kukeseenelaadsete seltsis.
Pomm (raskus)

Pomm on tavaliselt suure tihedusega ehk raske ja enamasti rippuv ese, mida kasutatakse mitmesugustes rakendustes oma kaalu tõttu, näiteks kellamehhanismi käimapanemiseks (kellapomm), võrdlusobjektina (kaalupomm), jõutreeningul (sangpomm), veealuseks ankurdamiseks (loodipomm).
Forseliuse aabits

Forseliuse aabits oli Bengt Forselius andis oma eluajal välja ka aabitsa, mis pole säilinud. 
Forseliuse aabitsa ilmumisaasta suhtes ei ole raamatuloolastel ühist arvamust, ilmselt ilmus see 1685. või 1686. aastal. Säilinud on aga Forseliuse aabitsa kordustrükke. 1929. aastal leiti Lundi ülikooli raamatukogust kaks aabitsat: üks põhjaeesti keeles (1694) ja teine lõunaeesti keeles (1698). Need ongi arvatud Forseliuse aabitsa kordustrükkideks. Aabits esitas tollal katekismuse teksti (silbitatult) ja oli usulise sisuga.
Näide põhjaeestilisest aabitsatekstist:
 sest min-na an-nan hen-nast / min-no ih-ho ning Hin-ge / om-ma kun-nin-gast / Ül-le-mad ning Wan-ne-mad keik ris-ti rah-wast / min-no sug-gu ning Wös-sa / ning keik me min-nul on sin-no jum-ma-lik-ko hool-de ning kät-te;
Näide lõunaeestilisest aabitsatekstist:
 sest min-na an-na hen-dä / min-no ih-ho nink Hen-ge / nink kik me min-nul om sin-no kät-te. sin-no püh-hä en-gel ol-go min-no man / et se kur-ri Wain-lan-ne üt-te-ke Wäk-ke min-no ül-le ei löw-wä A-men.
Keila Basket

Keila Basket, sponsorluse tõttu tuntud kui Keila Coolbet, on Keilas tegutsev korvpallimeeskond. Meeskond mängib Eesti-Läti Korvpalliliigas, Korvpalli Meistriliigas (KML) ja Põhja Euroopa Korvpalliliigas (ENBL). Nende koduareen asub Keila tervisekeskuses.
Ajalugu.
Pärast Keila Basketi Keila KK-ga koostöö lõpetamist hakati Keila Coolbeti nime all kasutama Tallinna Kalevi litsentsi, et mängida Eesti-Läti korvpalliliigas ja Korvpalli Meistriliigas.
Mütsikulised

Mütsikulised ("Mycenaceae") on šampinjonilaadsete seltsi kuuluv sugukond seeni.
Roridomyces

Roridomyces on šampinjonilaadsete seltsi kuuluv perekond seeni.
Loreleia

Loreleia on kandseente hulka kuuluv perekond.
Gerroneem

Gerroneem ("Gerronema") on šampinjonilaadsete seltsi heinikuliste sugukonda kuuluv seente perekond.
Lamine Yamal

Lamine Yamal Nasraoui Ebana (sündinud 13. juulil 2007 Esplugas de Llobregatis, Barcelona provintsis) on Hispaania elukutseline jalgpallur, kes mängib parema ääreründajana LaLiga klubis Barcelonas ja Hispaania koondises. Tuntud oma triblamise, platsinägemise ning löökide poolest. Teda peetakse maailma parimaks nooreks mängijaks kogu maailmas.
Saavutused.
Lamine Yamal võitis oma esimese rahvusvahelise turniiri (EM 2024) Hispaania koondisega ning osutus turniiri kõige olulisemaks noor-mängijaks ning LaLiga 2024. aasta septembri kuu parim mängija. 2024 Ballon d'Or´i tseremoonial krooniti ta jalgpallimaailma parimaks noor-mängijaks.
Macrocystidiaceae

Macrocystidiaceae on kandseente hulka kuuluv sugukond seeni.
Phyllotopsidaceae

Phyllotopsidaceae on šampinjonilaadsete seltsi kuuluv seente sugukond.
Rakvere Pauluse kogudus

Rakvere Pauluse kogudus oli luteri kogudus Rakvere linnas.
Koguduse rajamine.
Rakveres uue koguduse asutamise põhjus oli Rakvere Kolmainu koguduse pingeline siseelu, mille üks põhjus oli tõenäoliselt koguduse halvast majandamisest tekkinud pinged. Nende tõttu kogunes 16. juulil 1931 kokku rühm koguduseliikmeid, et tekkinud olukorrast väljapääsu leida. Arutelu all oli kas uue pihtkonna või koguni uue koguduse loomine. Arvatavasti ei paistnud pingetele lahendust, sest peale jäi uue koguduse loomise mõte.
Rahvamajas (praegu teatri idakorpus) peeti 22. juulil 1931 järgmine koosolek, kus nüüd otsustati asutada Rakverre uus luteri kogudus. Kaaluti Rahu, Vabaduse, Mihkli ja Pauluse koguduse nime, häälteenamusega valiti viimane nimi. Seda võib lugeda koguduse alguseks.
Uue koguduse põhikiri kinnitati siseministeeriumis 28. augustil 1931. aastal.
Oma ruumi puudumisel pöörduti esmakordselt 17. septembril 1931 Kolmainu koguduse poole, et Pauluse kogudus võiks oma tegevuseks üürida Kolmainu kirikut. Vastus oli siis äraütlev – ametliku põhjusena ruumipuudus (ruume kasutas ka Rakvere Saksa kogudus), nagu oli ka vastus kõikidele hilisematele sarnastele palvetele.
Koguduse avajumalateenistuseks üüriti saal Rakvere Tuletõrjeühingult. Teenistuse pidas Paide koguduses prooviaastat pidav "cand theol" Aleksander Abel, sest algselt jutlustama pidanu loobus viimasel hetkel.
Neljas teenistus peeti juba Rakvere Ühispangalt üüritud puumajas Posti tänaval (hävinenud; praeguse Posti 13 kohal). Siia paika jäädigi edaspidiseks ning osa seltsimaja ruume pühitseti Paide koguduse õpetaja Gerhard Pärli poolt 15. novembril 1931. aastal Rakvere Pauluse kirikuks. 
Pauluse kogudus ei kuulunud Üldkirikusse kuni 1933. aastani, mil Kirikupäev võttis Rakvere Pauluse koguduse EELK-sse vastu.
Koguduse vaimulikud.
Koguduse köster oli selle loomisest alates Ferdinand Siiak.
Kirikuhoone rajamine.
Rakvere linnaga asuti 1932. aastal läbirääkimistesse kogudusele ehituskrundi saamiseks. 
Kalmistu rajamine.
Rakvere linn eraldas kogudusele 1934. aastal Rakvere edelaserval oma kalmistu.
Teise maailmasõja järel.
1951. aastal liideti Nõukogude võimu survel Pauluse kogudus Kolmainu kogudusega.
Lõõtsanøøbid

Lõõtsanøøbid tuntud ka Lõõtsanoobide nime all on 2021. aastal loodud eesti rahvamuusikaansambel. 
Ajalugu.
2021. aastal hakkas rühm Karksi-Nuia Muusikakooli õpilasi Margus Põldsepa juhendamisel koos pilli mängima, hiljem ka laule looma. Alates 2022. aastast on ansambli Rasmus Kadaja. Kolme aasta jooksul on ansambel andnud üle 150 kontsert-esinemise. Samuti on nad esinenud folkfestivalidel üle Eesti (Viljandi Pärimusmuusika Festival, Viru Folk, Võru folkloorifestival, Märjamaa folk, seto folk).
Diskograafia.
Albumid
Singlid
Alvin ja koopaoravad

"Alvin ja koopaoravad" (inglise keeles "Alvin and the Chipmunks") on 2007. aastal valminud Ameerika Ühendriikide Muusikalfilm.
Filmi režissöör on Tim Hill, stsenaristid Jon Vitti, Will McRobb ja Chris Viscardi. Filmi tootjad on Regency Enterprises ja 20th Century Fox.
Alvin ja koopaoravad 2

"Alvin ja koopaoravad 2" (inglise keeles "Alvin and the Chipmunks: The Squeakquel") on 2009. aastal valminud Ameerika Ühendriikide Muusikalfilm.
Filmi režissöör on Betty Thomas, stsenaristid Jon Vitti, Jonathan Aibel ja Glenn Berger. Filmi tootjad on Regency Enterprises ja 20th Century Fox.
Alvin ja koopaoravad 3

"Alvin ja koopaoravad 3" (inglise keeles "Alvin and the Chipmunks: Chipwrecked") on 2011. aastal valminud Ameerika Ühendriikide Muusikalfilm.
Filmi režissöör on Mike Mitchell, stsenaristid Jonathan Aibel ja Glenn Berger. Filmi tootjad on Regency Enterprises ja 20th Century Fox.
Jodłownik

Jodłownik on küla Poolas Väike-Poola vojevoodkonnas Limanowa maakonnas, Jodłowniki valla halduskeskus. Jodłownik asub maakonnakeskusest Limanowast umbes 15 km lääneloodes ja Krakówist ligikaudu 39 km lõunakagus.
Küla on esmamainitud 1361. aastal.
Cerinomycetaceae

Cerinomycetaceae on kandseente sugukond.
Cerinomyces

Cerinomyces on kandseente perekond.
Dendrothele

Dendrothele on kandseente hulka kuuluv perekond seeni.
Rakvere Pauluse kalmistu

Rakvere Pauluse kalmistu on kalmistu Rakvere kihelkonnas Virumaal, tänapäevase haldusjaotuse järgi Palermo linnaosas Rakvere linnas Lääne-Viru maakonnas.
Kirjeldus.
Kalmistu paikneb Rakvere linna edelaosas, sellest idas asub juudi kalmistu. Kalmistu ametlik aadress on Lilleoru tänav 26, kuid peavärav paikneb Tammiku tänaval.
Kalmistu pindala on umbes 1,51 hektarit.
Ajalugu.
Rakvere linn eraldas Pauluse kogudusele 1934. aastal linna edelaserval oma kalmistu, mis pühitseti pidulikult 11. augustil 1935.
Esimene matus uuel kalmistul oli 6. oktoobril 1935 (Karl Valk, VR II/3).
Laurynas Kasčiūnas

Laurynas Kasčiūnas (sündinud 8. jaanuaril 1982 Vilniuses) on Leedu poliitik, riigikaitse minister.
Ta on lõpetanud 2006. aastal Vilniuse Ülikooli rahvusvaheliste suhete ja poliitikateaduste instituudi. Kaitses 2012. aastal doktoritöö sotsiaalteadustes.
Aastatel 2009–2012 töötas ta Leedu seimi esimehe Irena Degutienė nõunikuna välispoliitilistes küsimustes ja 2012–2016 oli Ida-Euroopa uuringute keskuse direktor.
Aastatel 2007–2016 oli Kasčiūnas ühtlasi Vilniuse Ülikooli rahvusvaheliste suhete ja poliitikateaduste instituudi õppejõud.
2016. aastal valiti ta seimi liikmeks.
Märtsis 2024 nimetati Laurynas Kasčiūnas riigikaitse ministriks.
Kellele ei meeldiks Johnny Depp?

"Kellele ei meeldiks Johnny Depp?" oli 2007. aastal tegutsenud ööklubi Tartus Kompanii tänaval.
Klubile panid alguse Jarek Kasar, Rein Pakk, Joel Ostrat ja Andi Rungi. Ajakirjale Kroonika antud intervjuus kommenteerisid Rein Pakk ja Kasar, et hea klubi nimi peakski olema pikk, et seda saaks "ikka tükk aega mõnuga öelda."
Klubis "Kellele ei meeldiks Johnny Depp?" korraldati mitmesuguseid üritusi, sealhulgas festivalide Plink Plonk, Plektrum ja Tartuff pidusid.
Timur Ilikajev

Timur Ilikajev (8. juuni 1975 Dušanbe – 6. juuni 2024 Tallinn) oli Eesti muusik, näitleja, lavastaja ja luuletaja. 
Ta oli TeatriVabriku projekti looja ja iga-aastase Tsoi Laulude festivali korraldaja.
Elukäik ja looming.
Timur Ilikajev sündis Tadžikistanis Dušanbes. Hiljem kolis ta koos vanematega Eestisse Kohtla-Järvele. Töötas Jõhvi Tuuleveski teatris näitlejana.
Alates 1990. aastate lõpust elas ja töötas Timur Ilikajev Tallinnas. Temast sai iga-aastase Viktor Tsoi mälestuskontserdi "Tsoi Laulud" korraldaja, mis traditsiooniliselt toimub 15. augustil Harjumäel.
Ta oli mitu aastat telekanali ETV+ tunnushääleks.
Timur Ilikajev sai tuntuks muusikaprojekti “Timur ja partisanid” ning Aleksander Vertinski elust ja loomingust jutustava lavastuse “Minu hinge katsejänes” loomisega, milles ta mängis peaosa. Laiemat tuntust tõi Timur Ilikajevile vene laulja Vladimir Võssotski laulude esitamine. Asutas teatriühingu TeatriVabrik.
Timur Ilikajev mängis filmides ja seriaalides, sh mängis Eesti filmis “Kalev” korvpallitreenerit Vladimir Kondrašinit. Ta mängis ühte peaosadest filmis “Räägitakse, et tomatid armastavad rokkmuusikat”.
Ta oli ka telekanalis ETV+ Vladimir Võssotskist jutustava dokumentaalfilmi “Võssotski 1972” autor.
Timur Ilikajev kirjutas laule ja luuletusi.
Isiklikku.
Timur Ilikajevil on kolm poega.
Tal on noorem õde Vesta Iva.
Agaroos

Agaroos on punavetikate geelistuv polüsahhariid, koos agaropektiiniga esineb teda agar-agaris. Kuulub galaktaanide rühma, koosneb vahelduvatest -galaktoosi- ja -anhüdrogalaktoosijääkidest. Agaroosi kasutatakse laialdaselt geelelektroforeesis ja kromatograafias. 
Struktuur.
Agaroos koosneb 1→3 glükosiidsidemega ühendatud agarobioosiühikutest, mis omakorda koosnevad β--galaktoosi- (G) ja 3,6-anhüdro-α--galaktoosijääkidest (A) ühendatud 1→4 glükosiidsidemega.
Erinevalt agaropektiinist on agaroos praktiliselt neutraalne polüsahhariid, kuid vähesel määral (tavaliselt &lt;1%) võib esineda sulfaatrühmi. Lisaks võivad esineda metüül- ja püruvaatrühmi. Metüülrühmad esinevad tavaliselt galaktoosijäägi C-6 positsioonis ja anhüdrogalaktoosi jäägi C-2 positsioonis. Püruvaatrühmad esinevad atsetaalina C-4,6 positsioonis. Agaroosi struktuuri määras Choji Araki aastakümnete pikkuse töö tulemusena. 
Omadused.
Agaroos moodustab üsna tugevaid pöörduvaid geele, mis moodustuvad kolloidlahuse jahtumisel u 30–50 °C (tav 40 °C) juures, sulavad aga u 80–95 °C juures, seega on need suure hüstereesiga. Agaroosigeelidel on tavaks sünereeruda ehk vett loovutada. Agaroos lahustub kuumas vees, DMSO-s, DMA/LiCl segus ning teatud ioonsetes vedelikes. Agaroos depolümeriseerub kiiresti hapetes. Töödeldes agaroosi kontsentreeritud vesinikkloriidhappes 10–20 min moodustub disahhariidne agarobioos. Agaroosi lagundavad ensüümid on agaraasid: α-agaraas (E.C. 3.2.1.158) ja β-agaraas (E.C. 3.2.1.81), mis katalüüsivad vastavalt α- ja β-glükosiidsideme hüdrolüüsi.
Saamine.
Agaroosi saab agar-agari NaCl-lahusest sadestada polüetüleenglükooliga, jättes agaropektiini lahusesse. Lisaks saab kasutada kvarternaarseid ammooniumisoolasid (nt bensetooniumkloriidi) agaropektiini sadestamiseks, jättes agaroosi lahusesse.
Karl Valk

Karl Valk VR II/3 (23. veebruar (vkj)/ 7. märts 1893 Mäetaguse küla, Rakvere kihelkond, Virumaa – 3. oktoober 1935 Rakvere, Virumaa) oli eesti sõjaväelane (reamees).
Ta sõdis Esimeses maailmasõjas Venemaa Keisririigi sõjaväes, sai Koveli all haavata.
Võttis osa Vabadussõjast 26. jaanuarist 1919 kuni 21. aprillini 1920, oli 5. jalaväepolgus kuulipildur. Sai 3. augustil 1919 Petserimaal Ussadisse küla all haavata.
Ta maeti 6. oktoobril 1935 Rakvere Pauluse kalmistule. See oli äsja rajatud kalmistu esimene matus.
Reclinghem

Reclinghem on vald Põhja-Prantsusmaal Pas-de-Calais' departemangus.
Selle asutas 9. sajandil viiking Rikiwulf ("rikas ja võimas hunt"), kes arvatavasti asutas ka Richebourgi ja Rijkeghemi tänapäeva Tieltis, Belgias.
Reclinghem asub u. 19 km Saint-Omerist lõunas, tee D104 ääres, Lysi jõe kallastel.
Renty

Renty on vald Põhja-Prantsusmaal Pas-de-Calais' departemangus.
Renty asub u. 21 km Saint-Omerist edelas, tee D129 ääres, Aa jõe kallastel.
Renty lahing (13. august 1554).
Prantsusmaa Henri II päris oma isa võitluse Karl V vastu. Pärast rahureisi ebaõnnestumist Saksamaale okupeerisid tema armeed Metzi, Touli ja Verduni, et kindlustada Prantsusmaa kirdepiiri. 1554. aasta juunis oli väike Renty küla koos tugeva linnusega Hispaania keiserlike vägede käes. Keskpäeval alustas Prantsuse suurtükivägi Renty linnuse tulistamist. Piiramine kestis kuni 15. augustini. Linnus taastati 1630. aastal, kuid purustati 8 aastat hiljem, Kolmekümneaastase sõja ajal, 1638. aasta augustis marssal Châtilloni poolt.
Küla keskel on veel jälgi feodaallinnuse vallist.
Transport.
"Chemin de fer Anvin - Calais" avas Renty raudteejaama 1881. aastal. Raudtee suleti 1955. aastal.
Poola relvajõud

Poola relvajõud (Poola keeles: "Siły Zbrojne Rzeczypospolitej Polskiej") on Poola sõjavägi.
Rootsi kaitsevägi

Rootsi kaitsevägi (Rootsi keeles: "Försavrsmakten") on Rootsi sõjavägi.
Kaks venda

"Kaks venda" (originaalpealkiri "Deux frères", rahvusvaheline pealkiri "Two Brothers") on 2004. aastal Jean-Jacques Annaud' lavastatud seiklusdraamafilm. Stsenaariumi, mille kirjutasid Jean-Jacques Annaud ja Alain Godard, põhineb Annaud' originaallool.
Filmi operaator oli Jean-Marie Dreujou ja monteerija Noëlle Boisson. Muusika filmile kirjutas Stephen Warbeck.
Peaosades Guy Pearce (Aidan McRory rollis), Jean-Claude Dreyfus (Eugene Normandini rollis) ja Freddie Highmore (Raoul Normandini rollis).
"Kaks venda" on Prantsusmaa ja Suurbritannia filmitootjate koostöö; filmi originaalkeeli on kolm: prantsuse, inglise ja tai keel.
Filmivõtted algasid oktoobris 2002 ja kestsid kuus kuud. Filmiti Tais ja Kambodžas, peamiselt Bœ̆ng Méaléas (umbes 40 km Ângkôrist idas). Mõned stseenid filmiti ka Prantsusmaal.
Sünopsis.
Filmi tegevus toimub 1920. aastate Prantsuse Indohiinas. Filmi süžee keerleb kahe tiigri (Kumal ja Sangha) ümber, kes jäid kutsikapõlves orvuks ja eraldati. Aasta-paari jooksul dresseeriti üks neist tsirkuses töötama ja teine võitlustiigriks. Nad on kõiges erinevad, kuid saatus viib nad taas kokku, kui nad võitlusareenil vaenlastena võitlust alustavad.
Tunnustus.
Film on võitnud mitmeid auhindu, sealhulgas Noëlle Boisson võitis parima montaaži Césari ja Jean-Marie Dreujou oli nomineeritud parima operaatoritöö Césarile.
Ussikuninganna Eglė

Ussikuninganna Egle ("Eglė žalčių karalienė") on leedu muinasjutt, mille esmakordselt avaldas M. Jasevičiaus 1837. aastal ajakirjas Biruta.
Egle on Leedus populaarne naisenimi, lisaks tähendab "eglė" leedu keeles ka kuuske.
Sisu.
Noor neiu Egle on oma kahe õega ujumas, kui tema särki on hiilinud nastik. Nastik ütleb Eglele inimkeeles, et lubab ära minna, kui Egle temaga abiellub. Soovides ussist lahti saada, Egle vastumeelselt nõustub.
Kolme päeva pärast tulevad Eglele koju järgi tuhanded nastikud. Tema vanemad petavad madusid, andes neile kaasa algselt hane, kuid neid hoiatab pettuse eest iga kord kasepuu otsas kukkuv kägu, mispeale nad tulevad tagasi. Siis annavad vanemad neile lamba ja lõpuks lehma, kuid neilgi kordadel hoiatab neid kägu, mispeale tulevad nad uuesti tagasi. Pärast kolmandat korda tagasi tulekut ähvardavad maod Egle vanemaid põua, üleujutuse ja näljahädaga, mispeale on vanemad lõpuks neile sunnitud Egle kaasa andma.
Maod toovad Egle merelaguuni ussikuningas Žilvinase juurde, kes on väljanägemiselt üsnagi nägus mees. Egle ja Žilvinas abielluvad ja elavad õnnelikult Žilvinase merealuses lossis. Egle sünnitab neli last - pojad Ažuolas (leedu keeles "tamm"), Uosis ("saar") ja Beržas ("kask") ja tütre Drebule ("haab"). Egle on oma endise elu unustanud, kuid ühel päeval küsib Tamm talt tema pere kohta, mispeale Egle otsustab taaskord kodukülla minna. Žilvinas pole nõus, kuid lõpuks lubab tal minna, kui ta suudab sooritada kolm võimatut ülesannet: kedrata ära lõputu siidikiud, kanda katki raudkingad ja küpsetada kook ilma köögiriistadeta. Nõiamoor aitab Eglel need sooritada, mispeale laseb Žilvinas Eglel koos lastega minna, andes neile nõu, kuidas teda merepõhjast kutsuda ja keelab neil saladust kellelegi avaldada.
Egle sugulased tahavad teda aga kodukülla jätta ja otsustavad Žilvinase ära tappa. Kõigepealt ähvardavad Egle kaksteist venda kolm päeva tema poegi (esimene päev Tamme, teine päev Saart ja kolmas päev Kaske) ja peksavad neid, kuid pojad vaikivad ja ei avalda saladust, mispeale on nad sunnitud neil minna laskma. Neljandal päeval teevad Egle vennad sama tema tütre Haavaga, kui nad hakkavad vitsu võtma, avaldab Haab neile salasõna:
 "Zilvinas, kallis Zilvinas"
 "Kui oled elus - merel piimvalge vaht"
 "Kui oled surnud - merel veripunane vaht"
Seepeale lähevad Egle vennad vikatitega mere äärde ja kutsuvad Žilvinast. Kui ta kohale jõuab, raiuvad nad ta tükkideks. Kodus nad sellest Eglele ei räägi. Üheksa päeva pärast tuleb Egle koos lastega tagasi merekaldale, kuid kui ta Zilvinast kutsub, ilmub merele verine vaht. Egle kuuleb Zilvinase häält ja avastab, kuidas ta suri, mispeale Egle karistab oma tütart, nõiduses ta igavesti värisevaks haavapuuks, pojad aga muudab tugevateks puudeks - tammeks, saareks ja kaseks ning iseenda kuuseks.
Lõppsõna ütleb: "Kuidas Egle ütles, nii ka läks: nüüd on tamm, saar ja kask meie metsade tugevaimad puud, haab aga hakkab tuule käes alati värisema nagu ka siis, kui onudele oma isa salasõnad reetis."
Andrei Kurotškin

Andrei Kurotškin (17. detsember 1986 Aseri, Kohtla-Järve rajoon – 12. november 2023 Kaitseväe keskpolügoon) oli Eesti sõjaväelane (veebel). 
Ta lõpetas 2005. aastal Aseri Keskkooli.
Pärast ajateenistust liitus ta 2009. aastal Scoutspataljoniga ja teenis peamiselt Scoutspataljoni lahingtoetuskompanii pioneerirühmas – lahingpioneerina, pioneer-demineerijana, jaoülema abina, jaoülemana ja 2022. aasta veebruarist pioneerirühma ülema abina ehk vanemana.
Ta osales kuuel välisoperatsioonil: neli korda Afganistanis, Liibanonis ja Malis. Tema esimene missioon oli aastatel 2009–2010 Estcoy-9 koosseisus Afganistanis.
12. novembri 2023. aasta hommikul Keskpolügoonil toimunud rutiinsete harjutuste käigus, kus õpetati välja Ukraina sõjaväelasi, sai ta imitatsioonivahendi plahvatuses raskelt vigastada ja suri saadud vigastustesse.
Saint-Augustin (Pas-de-Calais)

Saint-Augustin on vald Põhja-Prantsusmaal Pas-de-Calais' departemangus.
Vald loodi 1. jaanuaril 2016 ja koosneb endistest valdadest Clarques ja Rebecques.
Saint-Martin-d'Hardinghem

Saint-Martin-d'Hardinghem on vald Põhja-Prantsusmaal Pas-de-Calais' departemangus.
Saint-Martin-d'Hardinghem on väike Fauquembergues'i eeslinn, 16 km Saint-Omerist edelas, tee D158 ääres.
Lehvikvahelik

Lehvikvahelik ("Tapinella panuoides") on puravikulaadsete seltsi ja sugukonda "Tapinellaceae" kuuluv seeneliik. Seen liigitati varem vaheliku perekonda.
Seen kasvab okaspuude lamatüvedel ja on maheda maitsega.
Välisministeeriumi kantsler

Välisministeeriumi kantsler on kantsler, kelle ülesanne on juhtida välisministeeriumi.
The Poison

The Poison on ansambli Bullet for My Valentine debüütalbum.
Album debüteeris Billboard 200 edetabelis 128. kohal ja Heatseekersi edetabelis 2. kohal. 2018. aasta jaanuari seisuga on albumit müüdud üle maailma 1 600 000 eksemplari.
Kaiser Chiefs

Kaiser Chiefs on Inglismaalt pärit rokkansambel, mis alustas tegevust 1996. aastal. Nende debüütalbum "Employment" ilmus 2005. aastal.
Plain White T's

Plain White T's on USA rokkansambel, mis alustas tegevust 1997. aastal.
Bänd on enim tuntud oma hittloo "Hey There Delilah" poolest, mis saavutas 2007. aastal plaatinaplaadi staatuse ja pälvis kaks Grammy nominatsiooni.
Du riechst so gut

"Du riechst so gut" on ansambli Rammstein singel, mis ilmus 1995. aasta augustis. See on Rammsteini esimene singel ja ühtlasi esimene singel nende debüütalbumilt "Herzeleid".
Singel ilmus uuesti 1998. aastal uue nimega "Du riechst so gut '98", mis sisaldas loo teistsugust versiooni ja uut muusikavideot.
Benzin

"Benzin" on ansambli Rammstein singel, mis ilmus 2005. aasta oktoobris. See on esimene singel albumilt "Rosenrot".
Mein Herz brennt

"Mein Herz brennt" on ansambli Rammstein singel, mis ilmus 2012. aasta detsembris.
Lood.
CD
Digitaalne allalaadimine
Keine Lust

"Keine Lust" on ansambli Rammstein singel, mis ilmus 2005. aasta veebruaris. See on neljas singel albumilt "Reise, Reise".
Made in Germany 1995-2011

Made in Germany 1995–2011 on Saksa ansambli Rammstein kogumikalbum, mis ilmus 2011. aasta detsembris. See sisaldab 15 varem ilmunud lugu ja ühte uut lugu "Mein Land".
Lood.
CD 1
CD 2
Infopädevus

Infopädevus ehk infokirjaoskus (inglise keeles "information literacy") kuulub digitaalsete pädevuste hulka. Infopädevus on oskus, mis hõlmab võimet tõhusalt tegutseda infokeskkonnas, sealhulgas oskust otsida, hinnata, valida ja kasutada teavet erinevatest allikatest, mõista ja tõlgendada digitaalset sisu ning luua uut teavet. See oskus on hädavajalik nii isiklikus, akadeemilises kui ka tööalases elus, aidates kohaneda kiiresti muutuva ja infoküllase maailmaga.
Esimesena kasutas terminit infopädevus Paul G. Zurkowski 1974. aastal, rõhutades, et informatsioon ei ole pelgalt teadmine, vaid on kontseptsioon, mille abil inimene kujundab ja kohandab oma taju ning käitumist.
Seos teiste pädevustega.
Infopädevus on osa laiemast digitaalsete pädevuste mudelist, mis sisaldab ka suhtlus-, koostöö- ja probleemilahenduspädevusi. Infopädevuse erinevad oskused võimaldavad toime tulla infokeskkonnas ja arendada oskusi info leidmiseks, analüüsimiseks ja jagamiseks. 
Erinevate pädevuste koosmõju uurimisel infokeskkonnas toimimiseks on toonud esile briti infoteadlane , võrreldes seda teiste pädevustega, nagu raamatukogu- ja meediapädevus. Bawden leidis, et kõigi nende oskuste ühendamine on oluline alus infoühiskonnas tõhusalt tegutsemiseks.
10 kompetentsi.
Infopädevuse pädevuste paremaks mõistmiseks viidi 1990. aastatel läbi laiaulatuslik uuring Ameerika Ühendriikides, Kanadas ja Puerto Ricos, mille käigus töötati välja infopädevat isiku 10 kompetentsi:
Bruce'i seitsme näo mudel.
C. S. Bruce (1999) kirjeldas infopädevust seitsme näo mudeli abil, kus rõhutatakse infopädevuse rakendamist erinevates töösituatsioonides ja kogemuslikul tasandil.
Eesti kontekst.
Eesti infoteaduste professor Sirje Virkus kirjeldab infopädevust kui mitmest etapist koosnevat tervikut, mis võimaldavad inimesel süsteemselt ja tõhusalt infot leida, hinnata ning kasutada.
Järgnevad punktid kirjeldavad selle protsessi põhikomponente:
Eestis on infopädevuse tõstmise üheks võimaluseks Tartu Ülikooli e-kursus „Infopädevus”, kus õpetatakse infootsingu põhimõtteid, päringu koostamist ning allikate usaldusväärsuse hindamist.
Michelangelo väljak

Michelangelo väljak Firenzes on linna tuntuim vaatepunkt, mida on kujutatud lugematutel postkaartidel ja mida peetakse linna külastavate turistide jaoks kohustuslikuks vaatamisväärsuseks.
Väljaku kavandas Itaalia arhitekt ja insener Giuseppe Poggi ning see rajati Arno jõe vasakkaldale, linnasüdamest lõunas asuvale kõrgendikule 1869. aastal, ajal mil Firenze oli Itaalia kuningriigi pealinn.
Väljaku keskel on pronksivalu Michelangelo Taavetist, mille originaal asub Firenze Kunstiakadeemia galeriis.
AdS/CFT-vastavus

AdS/CFT-vastavus (sks: "AdS/CFT-Korrespondenz"; AdS-ruum on eriline geomeetria; CFT on seotud kvantteooriaga) on teooria millega püütakse ühendada gravitatsiooniteooriad kõveras ruumis lihtsamate kvantteooriatega. Teooria peamine mõte on see, et on olemas seos selle vahel, mis juhtub kõvera kosmoseaja sees (näiteks musta augu lähedal) ja mis juhtub väljaspool seda ruumiaega. See suhe sarnaneb hologrammiga: nii nagu 2D-pinnalt saab luua 3D-kujutist, saab ka ruumi-aja keerukaid nähtusi kirjeldada lihtsamate võrranditega.
Vesivalge peenpoorik

Vesivalge peenpoorik ("Skeletocutis papyracea") on peenpooriku perekonda kuuluv seeneliik.
Seen kasvab oksapuude lamatüvedel.
Georgi Filimonov

Georgi Jurjevitš Filimonov (vene keeles "Гео́ргий Ю́рьевич Филимо́нов," sündinud 23. veebruaril 1980 Tomskis) on Venemaa riigitegelane, Vologda oblasti kuberner. Ta on andnud korralduse püstitada Vologda kesklinna Ivan Julma ja Jossif Stalini ausambad.
Elulugu.
Ta kasvas üles Vologda oblastis Tšerepovetsis. Isa Juri Filimonov oli Tšerepovetsi võitluskunstide keskuse direktor, Venemaa Föderatsiooni teeneline kikkpoksitreener, Tšerepovetsi linnaduuma saadik, kes treenis koos Vene Föderatsiooni presidendi administratsiooni juhi esimese asetäitja Sergei Kirijenkoga. Lapsepõlvest peale on ta isa juhendamisel tegelenud võitluskunstidega: wushu, kikkpoks, karate, taekwondo. Kümneaastaselt tuli Venemaa meistriks wushus. Esikoht Venemaa ja NSV Liidu meistrivõistlustel Krasnovodskis, võit Hiinas Shaolini kloostri 1500. aastapäevale pühendatud rahvusvahelisel turniiril, Euroopa karikavõitja wushus Türgis ja kikkpoksis Užgorodis. 1999. aastal võitis kikkpoksi maailmameistrivõistlustel Caorle'is (Itaalia) kuldmedali. Venemaa teeneline meistersportlane (2001).
2003. aastal lõpetas rahvusvaheliste suhete alal Venemaa Rahvaste Sõpruse Ülikooli Moskvas. 2007. aastal kaitses Venemaa Teaduste Akadeemia USA ja Kanada Instituudis kandidaadiväitekirja „USA väliskultuuripoliitika kui pehme jõu komponent.” 2013. aastal kaitses Venemaa Välisministeeriumi Diplomaatilises Akadeemias doktorikraadi teemal “Pehme jõu roll USA välispoliitikas.”
2005–2009 Vene Föderatsiooni presidendi administratsiooni välispoliitika osakonna konsultant ja nõunik. 2009–2011 Venemaa Rahvaste Sõpruse Ülikooli rahvusvaheliste suhete teooria ja ajaloo osakonna dotsent, 2011–2014 osakonna juhataja asetäitja, 2014–2017 ülikooli strateegiliste uuringute ja prognooside instituudi direktor, rahvusvaheliste suhete teooria ja ajaloo osakonna professor. 2009–2014 kliimaseadmete ettevõtte Soglasije peadirektori asetäitja. 
2017–2021 Vene Föderatsiooni presidendi administratsiooni sisepoliitika osakonna assistent. 2021–2023 Moskva oblastivalitsuse aseesimees. 31. oktoobril 2023 nimetas Venemaa president Vladimir Putin ta Vologda oblasti kuberneri kohusetäitjaks. 8. septembril 2024 valiti ta otsevalimistel Vologda oblasti kuberneriks. Tema poolt hääletas 62,30% valijatest. Inauguratsioonitseremoonia toimus 26. septembril 2024. aastal.
Venemaa sõjateaduste akadeemia liige (2015), Irboska klubi liige (2016), Vene Föderatsiooni 3. järgu tõeline riiginõunik (2017)
Oktoobris 2024 teatas ta Telegramis, et pärast „pöördumisi avalikkuse poolt“, on ta otsustanud püstitada Vologda kesklinna ausamba Nõukogude Liidu diktaatorile Jossif Stalinile. „Kogu selle isiku rolli tõlgendamise mitteühemõttelisuse juures peame me tunnistama suuri saavutusi, teadma oma riigi ajalugu, teda austama ja tema üle uhked olema, sest meie ajalugu on üks ja jagamatu omavahel seotud, kokku aheldatud ajaloolise protsessi lülide kett, millest iga on moodustanud meie suure rahva jõu, vaimu ja tahte.“ Ta lisas, et samuti on plaanis püstitada ausammas Ivan Julmale, mille eeskuju on väiksemal kujul tema kabinetis.
NAKS

NAKS on aastatel 1971–1977 tegutsenud Tartu Riikliku Ülikooli (TRÜ) üliõpilastest karikaturistide rühmitus , mille algkoosseisu kuulusid Heiki Raudla (Albert), Viljar Ansko (Konstantin, Guru), Raul Kilgas, Andres Ader (Nikolaus, Sassa, Alice, Arkadi Sahk). Hiljem liitusid Peeter Paris (Basilio, Effel, Patrika), Tõnu Lepp (Tõnn), Hiie Ivanova, Silja Kudisiim , Kalju Kivi, Maanus Mikkel (Mann), Kalev Vender.
Nime tõlgendusi: Neli Asjalikku Karikatuuride Sirgeldajat; Nikolaus, Albert, Konstantin, Sebastian ( pseudonüümid, mille all esineti esimesel näitusel); Noorte Andekate Karikaturistide Sõpruskond. 
Näitused.
On ilmunud 1. näituse kataloog “NAKS-72: karikatuurinäituse kataloog”. Koostaja, toimetaja ja eessõna: Viljar Ansko. Anamnesia 2002. ISBN 9985814290
2., 3., 4. ja 5. näituse käsikirjalised kataloogid asuvad Eesti huumorimuuseumis.
Viited.
2024. aasta üleujutused Hispaanias

2024. aasta üleujutused Hispaanias olid 2024. aasta 29. oktoobrist 16. novembrini Kagu-Hispaanias toimunud üleujutused, mille tagajärjel hukkus enam kui 200 inimest.